Alternatura celebra Sant Joan a la vall de Baztán Bidasoa
28 de juny 2022

![](/media/firgbrhk/c-alternatura.jpg?width=850&height=566.9886363636364)

El programa municipal Alternatura del departament d'Activitat Física, Salut i Esports de l'Ajuntament de Sagunt, va realitzar una eixida a la vall del Baztán a Bidasoa (Navarra) del 23 al 26 de juny, amb motiu del passat pont de Sant Joan. Les persones assistents van realitzar rutes per les senderes, van practicar esports tradicionals i van conéixer la història de la zona, entre altres activitats.

Les rutes d'esta vall, que se situa al Pirineu Atlàntic, tenen per objecte donar a conéixer la història del contraban de mitjan segle XX a la comarca del Bidasoa. També es caracteritzen per conservar la seua cultura tradicional, on es continuen practicant els seus esports més antics.

Les persones assistents van realitzar la ruta acompanyats per Mikel Albisu com a guia i de la seua companya Idoia a càrrec dels fogons, «**junts van formar el binomi perfecte per a fer-los sentir com a casa en l'Alberg Orbela en Beintza Labaien**», tal com s'indica des d’Alternatura.

Entre les diverses activitats es va poder gaudir de les senderes cobertes d'herba, de partides de frontó en l'Alberg en acabar les rutes, i de les experiències viscudes en primera mà d'un contrabandista de la zona. Com a colofó a la jornada, el dissabte a la nit la visita va concloure amb un típic sopar tradicional de xulla i sidra.

*   [](http://www.facebook.com/sharer.php?u=https://aytosagunto.es/va/actualitat/alternatura-celebra-sant-joan-a-la-vall-de-baztan-bidasoa/ "Facebook")
*   [](http://twitter.com/share?url=https://aytosagunto.es/va/actualitat/alternatura-celebra-sant-joan-a-la-vall-de-baztan-bidasoa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-celebra-sant-joan-a-la-vall-de-baztan-bidasoa/ "Linked In")
*   [](mailto:?body=https://aytosagunto.es/va/actualitat/alternatura-celebra-sant-joan-a-la-vall-de-baztan-bidasoa/)